
Bizonyítási rendszer illesztési logikához Coqban

Az illesztési logika egy logika, amely más logikákat foglal magába, például az elsőrendű logikát legkisebb fixpontokkal. Segítségével lehet érvelni programok viselkedéséről és helyességéről. Az illesztési logikának több formalizációja létezik. A dolgozat a Coqban lévő formalizációról szól.
Bemutatásra került egy objektumszintű bizonyítási rendszer, melyben lehet nevet adni a hipotéziseknek. Korábban a formalizáció csak a hipotézisek indexeivel volt képes dolgozni. Ezeknek kezeléséhez Coq taktikák lettek biztosítva.
A formalizáció fixpont-támogatása bővítésre került. Az illesztési logika bizonyítási rendszere tartalmaz egy Knaster-Tarski szabályt, mellyel lehet fixpontokról érvelni. A formalizáció dedukciós tétele korábban csak olyan bizonyításokban volt alkalmazható, amely nem használta a Knaster-Tarski szabályt. Ez a megkötés fel lett oldva.
Végül a természetes számok ki lettek fejezve egy illesztési logikai elméletben, és a Peano indukció bizonyításra került.
Az állítások bizonyításai Coqban is verifikálásra kerültek.

